cyanic-selkie/wikianc huggingface dataset:
Mel Collins
Karriere
Collins har arbeidd med mange kjende artistar, som 10cc, Alexis Korner, Clannad, Eric Clapton, Bad Company, Dire Straits, Bryan Ferry, Roger Chapman, Marianne Faithfull, The Rolling Stones, Roger Waters Gerry Rafferty, Tears For Fears og Go West.
Han var medlem av banda King Crimson, Camel, Caravan og The Alan Parsons Project. For King Crimson tok han over etter Ian McDonald og spelte på albuma In the Wake of Poseidon, Lizard og Islands, og var studiomusikar på Red.
Collins spelte saksofonsoloen på The Rolling Stones-hiten «Miss You» i 1978, og spelte med Dire Straits på konsertalbumet deira Alchemy. Han var ein av medlemmane i Kokomo. Frå 2002 til 2007 spelte Collins som medlem av 21st century Schizoid Band i lag med andre tidlegare King Crimson-medlemmar.
Bobby Rocks
Bobby Rocks er nokre isfrie klipper som ligg 7,5 km sør for Ricker Hills i Prince Albert Mountains i Victoria Land. Dei vart kartlagte av US Geological Survey frå landmålingar og frå flyfoto tekne av U.S. Navy i 1956–62, og name vart gjeve av Advisory Committee on Antarctic Names etter Bobby J. Davis, ein kommisær ved Amundsen-Scott-stasjonen vinteren 1966.
Chicago Tribune
Avisa har tidlegare kalla seg World's Greatest Newspaper. Ho er ei av dei mest lesne avisene i USA, og hovudavisa i Chicago og Midtvesten. Opplaget hennar på kvardagar var i 2009 465 892 eksemplar og på søndagar 803 220.
Kóziakas
Kóziakas (gresk Κόζιακας) er ein tidlegare kommune i periferieininga Tríkala i Thessalía i Hellas. Kóziakas inngår frå 2011 som ei kommunaleining i kommunen Tríkala.
Belovo i Bulgaria
Belovo (bulgarsk Белово) er ein by og ein kommune i provinsen Pazardzjik i Bulgaria. Kommunen omfattar byen Belovo og sju andre busetnader.
Kommunen har eit areal på 223 km2. Ved folketeljinga i 2011 hadde kommunen 8 891 innbyggjarar, medan sjølve byen hadde 3 911 innbyggjarar.
Dei største busetnadene i kommunen er:
Michael Kraus
Michael Kraus er ein tysk tidlegare handballspelar frå Göppingen. Han vart verdsmeister 2007 med Tyskland og vann EHF-meisterligaen 2013 for HSV Hamburg. Kraus var midtre rykkromspelar.
Kraus spelte på Frisch Auf Göppingen i to periodar, fyrst 2002-07 og seinare 2013-16. I mellomtida gjorde han teneste 2007-10 i TBV Lemgo og 2010-13 i HSV Hamburg. Med Lemgo var han med om å vinne EHF-pokalen 2010 og med Hamburg vart han toppskårar då det vart triumf i EHF-meisterligaen 2013. I sin andre periode med laget i heimbyen Göppingen vann han i 2016 sin andre EHF-pokal. Åra frå 2016 til han steig av i 2020 spelte han tre sesongar i 1898 Stuttgart og ein i BBM Bietigheim.
Kraus var tysk landslagsspelar frå 2005. Under Handball-VM 2007 bidrog han mykje til at Tyskland vann meisterskapen, sjølv fekk han den eine av tyskarar som fekk plass på All Star Team. Farm til 2015 deltok han i 128 landskampar og skåra 401 mål.
Fylkesveg 202 i Vestfold
Fylkesveg 202 i Vestfold går på Verningen i Larvik kommune. Vegen er 261 meter lang.
SQUID
Ein SQUID (forkorting for engelske superconducting quantum interference device eller «superleiande kvanteinterferensapparat») er eit særs kjenselvart magnetometer nytta til å måle særs svake magnetfelt, basert på superleiande sløyfer med Josephson-samband.
SQUID-apparat er sensitive nok til å måle felt så svake som 5 aT (5×10−18 T) i løpet av eit par dagar med midla målingar. Støynivået deira er så lågt som 3 fT·Hz-½. Til samanlikning produserer ein vanleg kjøleskapsmagnet 0,01 tesla (10−2 T), og somme prosessar i dyr produserer særs svake magnetfelt mellom 10−9 T og 10−6 T. Eit nyleg oppfunne SERF atom-magnetometer er potensielt meir sensitivt og krev ikkje særs låge temperaturar.
Hurtigbåtanløp i Gulen
Hurtigbåtanløp i Gulen kommune omfattar ekspressbåtane til Norled. Fjord1 har to hurtigbåtruter som går innom Gulen kommune. Den eine er Dingja-Sollibotn, den andre er Gulen-Ytre Solund.
Sjøulukker
Skipsforlis i Ytre Gulen- «Sea Cat» Den 4. november 1991 gjekk katamaranen «Sea Cat» rett i fjellveggen på Risøy utanfor Mjømna. 104 menneske vart skadde og to døydde. Passasjerbåten «Sea Cat» kom ut av kurs i det den skulle svinge inn mot Mjømna og køyrde rett inn i fjellveggen på Risøy.
Fylkesveg 204 i Vestfold
Fylkesveg 204 i Vestfold går mellom Ringdal og Hedrum kyrkje i Larvik kommune. Vegen er 4,4 km lang.
Salinometer
Eit salinometer er ei flytevekt som vert nytta til å finne tettleiken til saltløysingar.
Instrumentet kan finne saltinnhaldet i havvatn ved å måle konduktansen og temperaturen til vatnet. Instrumentet vert både nytta i laboratorie og for måling direkte i havet.
Bob Mintzer
Robert Alan Mintzer er ein amerikansk jazzsaksofonist, komponist, arrangør og storbandleiar.
Bakgrunn
Mintzer vart fødd og oppvaksen i ein jødisk familie i New Rochelle i New York. Han gjekk på Interlochen Arts Academy i Michigan frå 1969 til 1970, deretter var han på Hartt School of Music i Hartford, Connecticut i to år, før han gjekk på Manhattan School of Music frå 1972 til 1974.
Seinare liv og karriere
Tidleg i karrieren spelte Mintzer i ulike storband, mellom anna leia av Buddy Rich (1975-77), Thad Jones og Mel Lewis (1977-79) og Sam Jones (1978-80). Medan han spelte med Rich byrja han å skriva storbandmusikk, og har sidan komponert og arrangert hundrevis av stykke. I 2008 flytta Mintzer og familien hans til Los Angeles, der han byrja på fakultetet ved University of Southern California.
Han er medlem av det Grammy-vinnande Yellowjackets og har Buzz Mccoy-professoratet i jazzstudium ved University of Southern California.
Som medleiar
Med Peter Erskine, Darek Oleszkiewicz, Alan Pasqua
Med Yellowjackets
Som sidemann
Med the GRP All-Star Big Band
Med andre
Sedimentasjonslikevekt
Sedimentasjonslikevekt er ein tilstand som oppstår ved at utfellinga av eit stoff blir motverka av den termiske rørsla til molekyla.
Mount Palsson
Mount Palsson er eit stort og kjenneleg fjell med ei høgd opp mot 1190 m. Fjellet ligg ved nordenden av Whirlwindfjorden mellom Flintbreen og Demorestbreen på austkysten av Graham Land. Fjellet vart fotografert av U.S. Antarctic Service (USAS), 1939-41, vart det namngjeve av United Kingdom Antarctic Place-Names Committee (UK-APC) etter Sveinn Palsson (1762–1840), ein islandsk naturalist som studerte is og isbrear på Island.
Scintillasjon i fysikk
Scintillasjon er i fysikk ein lysblink som blir send ut når visse krystall og væsker treffest av energirike partiklar. Døme på slike stoff, kalla scintillatorar, er antracen og sinksulfid.
Charlotte Frogner
Charlotte Frogner er ein norsk skodespelar, utdanna ved Teaterhøyskolen. Ho har vore tilsett ved Det Norske Teatret sidan 2004. Under Komiprisen 2009 vann ho klassen årets gjennombrot for rolla si i Evig ung. Under Seoul International Drama Awards 2009 vann ho prisen for beste kvinnelege skodespelar (Best Actress) for rolla si i Hvaler. Ho er best kjend for rolla si som Celine Kopperud i Side om side.
17. serierunde i Tippeligaen 2000
'''Den 17. runden i Tippeligaen 2000''' vart gjennomført med fem kampar 2. august, ein kamp 12. juli og den siste kampen 20. september. Både Rosenborg og Brann vann sine kampar og rykka i frå i teten. Då Viking spelte uavgjort mot Haugesund, medan Stabæk tapte mot Tromsø. Tromsø tok med det over bronseplassen på tabellen for første gongen denne sesongen. Bodø/Glimt stod for den største sigeren denne runden då dei vann 6-1 borte mot Moss.
Mickey Hart
Michael Steven «Mickey» Hartman er ein amerikanske perkusjonist og musikkforskar. Han er mest kjend som ein av dei to trommeslagarane til Grateful Dead. Han var medlem av Grateful Dead frå september 1967 til february 1971, og frå oktober 1974 til august 1995. Han og den andre trommisen i bandet, Bill Kreutzmann, fekk kallenamnet «the rhythm devils».
Bjarne Ulvestad
Bjarne Ulvestad var ein norsk germanist og professor i tysk ved Universitetet i Bergen.
Ulvestad vart student i 1943 og studerte filologi ved Universitetet i Oslo frå 1945 til 1947, ved Dartmouth College i USA frå 1947 til 1948 og Universitetet i München 1952–1953. Han tok doktorgraden ved Universitetet i Wisconsin med avhandlinga Indirect Discourse in Modern German i 1954, og var tilsett ved Universitetet i California frå 1956 til 1957. Han var professor i tysk ved Universitetet i Bergen frå 1957 til 1992. Hovudfeltet hans var tysk syntaks. Han var òg interessert i dialektologi, særleg sin eigen dialekt, sunnmørsk.
A Taste of Country
A Taste of Country er eit samlealbum av Jerry Lee Lewis, gjeven ut på Sun Record Company i 1970.
Albumet var deft andre Shelby Singleton gav ut i 1970 med songar Lewis hadde spelt inn for Sun Records seint i 1950- og tidleg i 1960-åra. Det første, The Golden Cream of the Country, vart ein stor suksess, og som dette albumet vart A Taste of Country innpakka med eit nytt album av Lewis og eit inntrykk av at albumet inneheld nye innspelingar.
Albumet inneheld ei blanding av dei tidlegare hittane til Lewis, obskure B-sider og innspelingar som ikkje var gjevne ut før. She Even Woke Me Up To Say Goodbye selde godt og nådde 15. plassen på countrylista til Billboard.
Ibei HaNahal
Ibei HaNahal (hebraisk skrift איבי הנחל) er ein haredisk israelsk busetjingsutpost i Gush Etzion-blokka på den okkuperte Vestbreidda. Innbyggjarane grunnla staden som ein økolandsby. Utposten er underlagt Gush Etzion regionale kommune. Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.
Cupvinnarcupfinalen i fotball 1993
Cupvinnarcupfinalen i fotball 1993 fann stad på Wembley stadion i London 12. mai 1993, framfor 37 393 tilskodarar. Italienske Parma FC vann finalen, den 33. i sitt slag, med siffera 3-1 over Royal Antwerp frå Antwerpen.
Kampen
Parma-kapteinen Lorenzo Minotti sende laget i føringa i det 9. minutt etter hjørnespark. Allereie to minuttar seinare var laga likt att då Francis Severeyns skaut i mål etter å ha vorte spelt fri. Alessandro Melli heada Parma i føringa att etter ein halvtimes spel. Eit siste mål kom ved Stefano Cuoghi som i det 84. minuytt fastsette resultatet til 3-1.
Karl-Josef Assenmacher frå Tyskland dømde kampen.
Laga
Parma FC sitt vinnarlag var: Marco Ballotta, Antonio Benarrivo, Georges Grün, Lorenzo Minotti (kaptein), Luigi Apolloni, Alberto Di Chiara, Marco Osio, Daniele Zoratto, Stefano Cuoghi, Alessandro Melli og Tomas Brolin. Zoratto måtte gå av bana i det 26. minutt, inn kom Gabriele Pin. I det 75. minutt tok Fauzto Pizzi over for Osio.
Royal Anterp mønstra fylgjande mannskap: Stevan Stojanović, Wim Kiekens, Nico Broeckaert, Rudi Taeymans, Rudi Smidts (kaptein), Dragan Jakovljević, Ronny Van Rethy, Hans-Peter Lehnhoff, Didier Segers, Francis Severeyns, Alexandre Czerniatynski. Patrick Van Veirdeghem og Noureddine Moukrim kom innpå etter 50 og 81 minuttars spel, ut gjekk høvesvis Jakovljević og Segers.
Sedimentasjonskonstant
Sedimentasjonskonstant er eit mål for kor fort partiklar vil skiljast ut (sedimentere) frå ei løysing ved sentrifugering (til dømes proteinmolekyl). Sedimentasjonskonstanten er lik farten til partiklane i retning frå rotasjonsaksen, dividert med sentrifugalakselerasjonen. Ein konstant lik 10−13 sekund (= 0,1 ps) kallast 1 svedberg, kalla opp etter Theodor Svedberg.
Prínos
Prínos (gresk Πρίνος) er ein landsby i periferieininga Tríkala i Thessalía i Hellas. Prínos var hovudsete i den tidlegare kommunen Kóziakas, som no er ei kommunaleining i kommunen Tríkala.
Paramun Buttress
Fjellet er kalla opp etter busetnaden Paramun vest i Bulgaria.
Paramun Buttress ligg 5,74 vest-nordvest for Kopriva Peak, 6,92 km nord-nordaust for Trave Peak og 27,1 km sør for Volov Peak på Davis Coast.
E-laget
Forplantinga vert påverka av kva tid på døgnet det er. På dagtid vil solvinden presse dette laget nærare jorda, og dermed avgrense kor langt det kan reflektere radiobølgjene. På nattsida av jorda dreg solvinden laget lenger bort og aukar slik rekkevidda radiobølgjene kan reise ved hjelp av refleksjon. Effekten vert ytterlegare påverka av årstid og solflekkaktivitet.
Laget vart føresedd i 1902 av både av amerikanaren Arthur Edwin Kennelly (1861–1939) og den britiske fysikaren Oliver Heaviside (1850–1925), uavhengig av kvarandre. Det var først stadfesta i 1924 av den britiske forskaren Edward V. Appleton, som fekk nobelprisen i fysikk for oppdaginga i 1947.
Kjelder
Ионосфера
Xenofili
Xenofili (av gresk «framand» og filein, «elske») er ei begeistring eller beundring for alt som er framand og utanlandsk. Ein xenofil er ein person som er begeistra for alt som er utanlandsk.
Libania Grenot
Libania Grenot Martinez er ein kubansk-italiensk friidrettsutøvar som vann gullmedaljen på 400 meter ved europameisterskapane 2014 og 2016.
Grenot representerte Cuba til 2005. Etter ho i 2006 gifta seg med ein italienar tevla ho for Italia. Under sommarleikane 2008 i Beijing sette ho i semifinalen italiensk rekord på 400 meter med tida 50,83 sekund, men rauk ut or tevlinga med knapp margin, noko ho skulle oppleve fleire gongar i olympiske leikar og verdsmeisterskap. Året etter sigra Grenot på 400 meter i Mellomhavsleikane og forbetra den italienske rekorden til 50,30, gjeldande landsrekord i 2020.
Grenot vann bronsemedaljen på 400 meter under EM 2010 i Barcelona. Fire år seinare vann ho EM-gullet på distansen i Zürich, ein prestasjon ho gjorde omatt ved EM 2016 i Amsterdam. Ho avslutta meisterskapen i Nederland med å spurte Italia inn til bronse i 4 x 400 meter stafett. Grenot la opp etter 2018-sesongen.
Byar i Aserbajdsjan
Dette er ei liste over byar i Aserbajdsjan sortert etter folketal.
Xenofobi
Xenofobi (av gresk ξένος (xenos), «framand» og φόβος (phobos), «frykt»), eller framandfrykt, er nemninga på angst for alt som er framand, utanlandsk eller annleis enn det kjende.
Xenofobi blir ofte brukt for å skildre ei frykt eller eit framandhat mot det ukjende. Visse former for rasisme kan ha utspring i framandfrykt. Denne frykta botnar ut i at elementa – menneske, stader og skikkar - innehar ukjende verdiar som ein har vanskeleg for å forhalde seg til. I så måte kan kjønnsdiskriminering ikkje naudsynleg reknast som framandfrykt i ein generell forstand, sjølv om einskildmenneske kan ha reaksjonar overfor den andre gruppa utover kva det som er forventa av kjenslemessige eller institusjonaliserte reaksjonar.
Between the Buttons
Between the Buttons er det femte britiske og sjuande amerikanske studioalbumet til The Rolling Stones og kom ut i 1967 som oppfølgjaren til Aftermath.
Plata vart spelt inn i to omgangar i Los Angeles i august 1966 og London i november same året. Between the Buttons synte The Rolling Stones i ein periode der dei flytta seg inn i eit meir kunstnerisk landskap og bort frå R&B-røtene deira. Med album som The Beatles sitt Revolver, The Beach Boys sitt Pet Sounds og Bob Dylan sitt Blonde on Blonde, samt deira eige Aftermath og singlande deira frå 1966, hadde rocken fått ein kraftig utvida musikalsk horisont. The Rolling Stones prøvde å ta eit ytterlegare kunstnerisk steg frå Aftermath, og synte påverknad frå andre britiske band på denne tida som The Kinks.
Som Aftermath vart Between the Buttons gjeve ut i to forskjellige utgåver i Storbritannia og USA. Den britiske utgåva kom ut i januar 1967 på Decca Records, samstundes med ein separat singel, «Let’s Spend the Night Together» med «Ruby Tuesday» på baksida. Sidan det var vanleg i den britiske plateindustrien på denne tida å ikkje ta med singlane på studioalbuma, var ikkje denne med på «Between the Buttons». Albumet vart generelt godt teke i mot og nådde tredjeplassen på albumlista i Storbritannia. I Noreg låg albumet seks veker samanhengande på andreplassen, bak filmmusikken til The Sound of Music
I USA vart singelen med «Let's Spend the Night Together» og «Ruby Tuesday» ein del av albumet og «Back Street Girl» og «Please Go Home» fjerna. Dei to sistnemnde kom seinare med på den amerikanske plata Flowers. «Ruby Tuesday» gjekk til topps på singellista i USA og drog Between the Buttons med seg til andreplass.
Between the Buttons vart det siste albumet som vart produsert av Andrew Loog Oldham, som The Rolling Stones skilde seg sommaren 1967. Oldham hadde større innverknad på dette albumet enn tidlegare album, og nytta mellom anna Phil Spector-liknande lagvise lydspor på «Yesterday’s Papers», «My Obsession» og «Complicated», samt ukreditterte korvokalistar (kanskje mellom anna Graham Nash) gjennom heile plata. Brian Jones held fram å eksperimentere med eksotiske instrument og spelte mellom anna munnspel, blokkfløyte, piano, orgel og elektrisk dulcimer.
I åra etter ho kom ut vart Between the Buttons på ein eller annan måte oversett. I dag er derimot både kritikarar og tilhengjarar langt meir entusiastisk. I 2003 plasserte musikkmagasinet Rolling Stone albumet på 355. plass på lista deira over dei 500 største albuma gjennom tidene.
Amerikansk utgåve
I USA vart albumet gjeve ut på London Records den 11. februar 1967. «Let's Spend the Night Together» og «Ruby Tuesday» vart putta inn på albumet, medan «Back Street Girl» og «Please Go Home» vart fjerna (desse kom ut på det neste amerikanske albumet, Flowers i juli 1967). Med «Ruby Tuesday» på toppen av singellista, klatra Between the Buttons opp til andreplassen på den amerikanske albumlista, og selde til gullplate.
I 2012 vart den amerikanske utgåva av albumet rangert på 357. plassen på lista til magasinet Rolling Stone over dei 500 beste albuma gjennom tidene.
Medverkande
Per den amerikanske utgåva.
The Rolling Stones
Andre medverkande
Brandau Rocks
Brandau Rocks er klippeframspring 1 km vest for Carapace Nunatak i Victoria Land. Dei vart oppdaga av ekspedisjonen frå New Zealand Antarctic Research Program som vitja Allan Hills (1964), og dei namngav klippene etterkapteinløytnant James F. Brandau i U.S. Navy som var ein helikopterpilot under ein vanskeleg bergingsaksjon for å evakuere eit skadd ekspedisjonsmedlem.
Fylkesveg 205 i Vestfold
Fylkesveg 205 i Vestfold går mellom Bommestad og Sundet i Larvik kommune. Vegen er 7,8 km lang.
Diavolezza
Diavolezza (italiensk lokal dialekt for «hodjevel») er eit fjell i området Pontresina i Graubünden. Det har ei høgd på 2978 moh og ligg søraust for Munt Pers (3207 moh).
Ein kan nå fjellet med kabelvogn frå Val Bernina.
Diavolezza er ein av vintersportstadane i øvre Engadin og er knytt til vintersportområdet i Piz Lagalb, som ligg på andre sida av dalen. Dei to områda vert vanlegvis marknadsført som eitt, kalla Diavolezza-Lagalb. Diavolezza-Lagalb-området er kjent for dei mange vanskelege løypene, som alle har vanskelegheitgrad raud eller svart. Særleg populær er den vanskelege, 10 km lange løypa ned Morteratschbreen.
Åse Wetås
Åse Wetås er ein norsk leksikograf, språkvitar og direktør i Språkrådet. Ho var prosjektdirektør for Norsk Ordbok 2014 frå 2008 og vart utnemnd til direktør i Språkrådet i 2015.
Karriere
Wetås byrja å arbeida med Norsk Ordbok 2014 i 2005, først som redaksjonsassistent. Tre år seinare overtok ho leiinga for prosjektet etter Kristin Bakken.
Åse Wetås er cand.philol. frå 1999 med nordisk hovedfag, engelsk grunnfag og lingvistikk semesteremne. Hovedfagsoppgaven Namneskiftet Kristiania-Oslo kom ut som bok på Novus forlag i 2000. Ho har doktorgrad i nordisk språkvitskap (dr. art.) frå Universitetet i Oslo i 2008 med avhandlinga Kasusbortfallet i mellomnorsk. Ein komparativ studie av proprialt og appellativisk material.
I 1992 vart ho tildelt prisen for ein av dei beste artiumstilane på nynorsk av Det Norske Samlaget. På midten av 1990-talet var ho ungdomssekretær i LO i Rogaland. Frå 1998 til 1999 jobba ho som vitskapleg assistent ved Seksjon for namnegransking, UiO, deretter var ho høgskulelektor ved Høgskulen i Stavanger før ho kom attende til Oslo som universitetslektor frå 2000 til 2001. Så vart ho universitetsstipendiat i fire år fram til ho byrja som redaktør i Norsk Ordbok i 2005. I 2001 skreiv ho fire rapportar om bruk av nynorsk skriftspråk for Språkrådet. Ho har òg skrive ei rekkje fagartikler innan namnegransking, morfologi og dialektologi. Åse Wetås var medlem av Språkrådet sitt utval som la fram innstillinga om ny rettskriving for nynorsk i 2011. Ho var styremedlem i Språkrådet frå 2011 til 2015, då ho vart utnemnd til direktør i Språkrådet.
Sedimentasjonspotensial
Sedimentasjonspotensial er eit elektrisk potensial som oppstår i ei dielektrisk (ikkje-leiande) væske når det slår seg ned botnfall (sedimentasjon) av ikkje-leiande partiklar. Partiklane blir polarisert ved kontakt med væska og bind elektrisk ladning som dei fører med seg når dei søkk til botns. Med det oppstår eit sterkt elektrisk potensial. Danning av sedimentasjonspotensial blir rekna som eit av dei elektrokinetiske fenomena.
Aber
Aber kan visa til:
Tekoa i Gush Etzion
Tekoa (hebraisk skrift תְּקוֹעַ) er ein israelsk-jødisk fellesbusetnad og israelsk busetjing nord i Judeafjella, 20 km nordaust for Hebron og 16 km sør for Jerusalem på den okkuperte Vestbreidda. Tekoa er underlagt Gush Etzion regionale kommune. Busetjinga vert, saman med dei andre israelske busetjingane på Vestbreidda, rekna som ulovleg etter folkeretten. Like i nærleiken ligg den arabiske landsbyen Tuquʿ (arabisk تقوع ).
Antikken
I følgje Samuel, skal Joab ha skaffa ei «vis kvinne» frå Tekoa for å overtale David om å hente Absalom attende til Jerusalem (2 Sam. 14:2, 4, 9). Landsbyen var fødestaden til Ira, son av Ikkesh, som var ein av krigarane til kong David. Tekoa er kjend som fødestaden til profeten Amos i Gamletestamentet (Amos 1:1). Bibelen hevdar byen vart grunnlagd av efratittar frå Betlehem i nord og kalebittar frå Hebron i sør. Det vart bygd festningsverk og han tente som administrativt senter i området.
Friedrich Gottlieb Klopstock
Friedrich Gottlieb Klopstock var ein av dei viktigaste diktarane  i tysk litteraturhistorie, og ein sentral figur blant intelligentsiaen i si samtid. Som tilhengar av den franske revolusjonen blei han utnemnd til æresborgar av den franske republikken i 1792.
Bakgrunn
Friedrich Gottlieb Klopstock var fødd i Quedlinburg som eldstesonen til ein advokat. Han fekk djupe religiøse inntrykk frå foreldreheimen, og dei fordjupa seg under gymnastida hans i Schulpforta i Kurfyrstedømmet Sachsen i åra 1739-45. Dei klassiske språkstudiane der egga også den litterære ambisjonen hans.
Forfattarskap
Med inspirasjon frå det episke diktet Paradise lost av John Milton bestemte Klopstock seg for å skriva eit religiøst epos om det høgaste emnet ein kristen poet kunne tenka seg, Messias.
Han byrja på den fyrste prosaskissa til Messias medan han studerte teologi i Jena. Allereie året etter, då han hadde flytta til det tyske litteratursenteret Leipzig, valde han i bevisst opposisjon mot fransk smak heksameteret som den verdigaste forma for diktet sitt. Dei tre fyrste songane blei gjevne ut i 1748 i tidsskriftet Bremer Beiträge, og vekte straks oppsikt. Den kjende kritikaren Johann Jakob Bodmer, som hadde omsett Paradise lost, inviterte han til å vitja seg i Zürich.
Inspirert av den storslåtte sveitsiske naturen her skreiv Klopstock ei rekkje oder, som viser framover mot ein ny epoke i den tyske litteraturen. Ryktet hans spreidde seg, og då kong Fredrik V av Danmark gjennom J.H.E. Bernstorff tilbaud han 400 thaler i året så han kunne fullføra Messias, flytta han i 1751 til København. Der blei han verande til 1771, med unntak av eit avbrot i perioden 1758-63. Under reisa til København, i Hamburg, møtte Klopstock den komande kona si, Margareta «Meta» Moller. Ho var ein stor beundrar av poesien hans, og han kalla henne «Cidli» i odene sine. Ho døydde allereie i 1758, og etterlet han i stor sorg.
Messias var fyrst ferdig i 1773. Ved sidan av Oden (1771) danna det grunnlaget for ryet til Klopstock. Det breie publikummet, som lik forfattaren hadde vakse opp med pietismen, las Messias meir som ei religiøs oppbyggande bok. Den litterære danna klassen blei òg gripen av den formelle djervskapen, den patetiske tonen og den biletrike, men lite konkrete tonen.
Interessa for Klopstock spreidde seg også utanfor Tyskland. I Sverige påverka han Thomas Thorild og Bengt Lidner.
Klopstock fekk òg stor tyding for den litterære utviklinga med sin «bardpoesi», det vil seia oder og drama som lovpriste den germanske krafta. Formelt står desse verka, som mellom anna freista å erstatta klassisk mytologi med ein germanisert nordisk under innverknad frå James Macpherson og det påstått eldgamle Ossian-diktet hans. Ved sjølvkjensla si og sin høge oppfattinga om diktarkallet, som mellom anna blei lagt fram i Die deutsche Gelehrtenrepublik (1784), bidrog Klopstock mykje til å gje diktarar høgare akt i samfunnet.
Blant dei mange utgåvene av verka til Klopstock kan nemnast eit praktopplag i sju band (1798-1809) og Sämmtliche Werke i 21 bind (1823-39).
Klopstock flytta seinare til Hamburg. Han var fyrst ein tilhengar av den franske revolusjonen, og i 1792 blei han utnemnd til æresborgar i den franske republikken. Klopstock var sterkt imot brutaliteten som hadde utvikla seg under revolusjonen, og sendte æressertifikatet tilbake.
Då han var 67 år gifta han seg opp att, med enkja Johanna Elisabeth von Winthem, ei niese av den avdøde fyrste kona hans og ein mangeårig nær venn. Han døydde i Hamburg i 1803, til landesorg, og blei gravlagd med stor seremoni ved sida av den fyrste kona si i kyrkjegarden i landsbyen Ottensen.
Fylkesveg 207 i Vestfold
Fylkesveg 207 i Vestfold går mellom Skinnmo og Mørk i Larvik kommune. Vegen er 5,5 km lang.
Nova makhala
Nova makhala (bulgarsk Нова махала) er ein landsby i kommunen Batak i provinsen Pazardzjik i Bulgaria. Ved folketeljinga i 2011 hadde busetnaden 2 087 innbyggjarar.
Mount Paulcke
Mount Paulcke er eit fjell på minst 915 moh. som ligg vest for Huitfeldt Point ved Barilari Bay, på vestkysten av Graham Land. Det vart fotografert av Hunting Aerosurveys Ltd. i 1956-57, og kartlagd frå desse bileta av Falkland Islands Dependencies Survey (FIDS). Det vart namngjeve av United Kingdom Antarctic Place-Names Committee (UK-APC) i 1959 etter Wilhelm Paulcke (1873–1949), ein tysk skipioner som demonstrerte korleis ein kunne gå langturar på ski i fjellet.
Burt Rocks
Burt Rocks er ei gruppe klipper heilt vest i Nollbreen, 19 km sør for Axthelm Ridge i Wilson Hills. Klippene vart kartlagte av US Geological Survey frå landmålingar og frå flyfoto tekne av U.S. Navy i 1961–64 og vart namngjeven av Advisory Committee on Antarctic Names etter DeVere E. Burt, ein biolog i US Antarctic Research Program ved Hallett-stasjonen i 1968–69.
Polat Kemboi Arıkan
Polat Kemboi Arıkan, opphavleg Paul Kipkosgei Kemboi, er ein kenyansk langdistanseløpar som tevlar for Tyrkia. Han vann gull på 10 000 meter både under EM 2012 og EM 2016, i 2012 tok han også bronse på 5 000 meter.
Kemboi fekk tyrkisk statsborgarskap i 2011. Året etter vann han milløpet under europameisterskapen i Helsinki, før han sprang inn til bronse på 5 000 m. I 2016 vann han EM-gull på 10 000 meter for andre gong. Nokre veker seinare sette han personleg rekord på mila under Sommar-OL i Rio de Janeiro, men vart ikkje betre enn nummer 13.
Fylkesveg 209 i Vestfold
Fylkesveg 209 i Vestfold går mellom Holmen i Larvik kommune og Liverød i Sandefjord kommune. Vegen er 4,0 km lang.
Sekundærlyd
I studiet av eigenskapane til superleiande stoff, er observasjonar av sekundærlyd viktig.
Peter Carington
Peter Carington, kjend som lord Carrington, var ein britisk politikar, aktiv for det konservative partiet. Carington var utanriksminister i Storbritannia under Margaret Thatcher frå 1979 til 1982.
Adelsmannen Carington fekk jobben som forsvarsminister då Edward Heath danna regjering i Storbritannia den 20. juni 1970. Straks etter nyår i 1974 tok Carington over som energiminister i Heath-regjeringa, men før to månader var lidne, gjekk Heath og regjeringa av. Då Margaret Thatcher vart utnemnd til statsminister 4. mai 1979, valde ho Carington til å styre Utanriksdepartementet. Carington gjekk av 5. april 1982, berre tre døgn etter Argentina invaderte Falklandsøyane. Han tok såleis ansvar for at departementet han styrte, ikkje hadde føresett invasjonen.
Frå juni 1984 var Carington generalsekretær i NATO i fire år til 1. juni 1988.
D-meson
D-meson er ein elementærpartikkel, eit meson, og dei lettaste partiklane som inneheld sjarmkvarkar. Dei vert ofte studert for å få kunnskap om svak vekselverknad Dei sære D-mesona (Ds) vart kalla «F-meson» før 1986.
Oversyn
Sidan D-mesona er dei lettaste mesona med berre ein enkel sjarmkvark (eller antikvark), må dei endre sjarmkvarken (antikvarken) til ein kvark eller ein annan type desintegrasjon. Slike overgangar bryt det indre sjarm-kvantetalet, og finn berre stad via svak vekselverknad. I D-meson vert sjarmkvaren fortrinnsvis til ein særkvark via ei utveksling med ein W-partikkel, så D-mesona desintegrerer derfor fortrinnsvis til kaon eller pion.
I november 2011 rapporterte forskarar ved CERN at dei hadde observert eit direkte CP-brot i den naturlege desintegrasjonen av D-meson, noko som mogelegeins ikkje kan forklarast med standardmodellen.
Donald William Kerst
Donald William Kerst var ein amerikansk fysikar. Han er kjend for utviklinga av betatronen saman med Robert Serber og som den første som fekk denne akseleratoren til å fungere i 1940.
Han var professor ved University of Illinois frå 1942 til 1957 og ved University of Wisconsin frå 1962. Han leia fusjonsforskninga ved General Dynamics Corporation i San Diego frå 1957 til 1962.
Varietet i språkvitskap
Dette vil seie at det som i daglegtalen vert kalla norsk språk, er ein varietet. Det same gjeld trøndske dialektar (eller geolektar), slik dei er talte i Trøndelag. Tradisjonelle sosiolektar som Oslo øst og Oslo vest, er også døme på varietetar. Andre døme på varietetar med lang eksistens i Noreg er dei ulike samiske språka, til dømes nordsamisk og sørsamisk. Dei er ulike varietetar, og dei er samstundes avstandsspråk (altså ikkje gjensidig forståelege).
Mount Peary
Mount Peary er eit kjenneleg massiv, 1900 moh, med ein flat, snødekt topp som strekkjer seg over fleire kilometer. Fjellet ligg 7 nautiske mil (13 km) aust-nordaust for Cape Tuxen og dominerer området mellom Wiggins- og Busseybreen på Kiev Peninsula i Graham Land. Det vart oppdaga av Den franske antarktisekspedisjonen, 1908–10, under Charcot og vart namngjeven av han etter kontreadmiral Robert E. Peary i U.S. Navy som var den første som nådde Nordpolen i 1909.
Megála Kalývia
Megála Kalývia (gresk Μεγάλα Καλύβια) er ein landsby og ein tidlegare kommune i periferieininga Tríkala i Thessalía i Hellas. Megála Kalývia inngår frå 2011 som ei kommunaleining i kommunen Tríkala.
Ved folketeljinga i 2011 hadde kommunaleininga Megála Kalývia 2 798 innbyggjarar, medan tettstaden med same namn hadde 1 849 innbyggjarar.
Xenofon
Xenofon (fødd ca. 430 f.Kr i Aten, død kring 355 f.Kr) var ein gresk hærførar, forfattar og historikar. Han er særleg kjend for sine historieskildringar frå Hellas på den tida, for skriftene sine om filosofen Sokrates og for å vere opphavsmann til den første augevitneskildringa vi kjenner frå eit felttog i oldtida. Språket til Xenofon er klårt og tydeleg og har vore eit stilistisk førebilete. Dette har gjort at mange studentar av gammalgresk har vorte kjent med verka hans.
Bakgrunn
Xenofon var son av Gryllos, ein attisk godseigar og var såleis fødd inn i det atenske aristokratiet. Som ung adelsmann vart han innrullert i kavaleriet. Han var ein av elevane til filosofen Sokrates. Xenofon skreiv verket Erindringar om Sokrates i perioden 390 - 370 f.Kr
I 401 f.Kr vart Xenofon med som leigesoldat i hæren til den persiske tronpretendenten prins Kyros den yngre for å hjelpe han til å erobre makta i Persarriket frå kong Artaxerxes II, den eldre broren til prinsen. Kuppforsøket mislukkast og Kyros fall i kamp med armeen til persarkongen i slaget ved Kunaxa, ein stad ikkje langt frå Babylon. Feltherren til den greske leigesoldathæren vart deretter lokka i ei felle og drepen.
Grekarane måtte då velje nye leiarar som kunne føre hæren tilbake frå Mesopotamia til Hellas gjennom heile Vesleasia for å verne fridomen. Xenofon vart vald som ein av dei leiande generalane i denne strabasiøse ekspedisjonen. Historia om felttoget og tilbaketoget - som vart kalla toget til dei titusen - er levande skildra i boka Anabasis, som vart skriven då Xenofon var landsforvist, ein gong mellom 390 - 380 f.Kr Desse skildringane er av mange rekna som det beste verket hans. Språkleg sett er Anabasis rekna som eit stilmessig reint døme på klassisk attisk gresk og det har difor ofte vore eit av dei første verka studentar har arbeidd med.
Etter heimkomsten vart Xenofon landsforvist frå Aten, moglegvis pga deltakinga hans i felttoget, eller fordi han kjempa på Sparta si side mot Aten i slaget ved Koroneia i 394 f.Kr. Som løn tildelte spartanarane han eit gods i Skillus, ikkje langt frå Olympia.
Kangha
Kangha er ein liten kam som er del av dei fem K-ane i sikhismen. Han blir brukt av sikhar som høyrer til khalsaen. Kammen skal halda håret kjemma, og kan stå for kontrollert andelegheit eller reinleik.
Best of Jerry Lee Lewis
Best of Jerry Lee Lewis er eit samlealbum av Jerry Lee Lewis som kom ut på Smash Records i 1970. Det inneheld dei sju countryhittane Lewis hadde mellom 1968 og 1970, inkludert «To Make Love Sweeter for You». «Slippin' Around» hadde ikkje vore gjeven ut før.
Kangha
Kammen er vanlegvis av tre eller elfenbein. Ofte har han ein liten kirpan (kniv) på seg.
Xenofon
Bakgrunn
På dette godset heldt han til i over 20 år fram til 371 f.Kr, då han måtte flykte til Korinth av di at områdde der godset låg vart erobra av fiendane til Sparta. I denne tjueårsperioden skreiv Xenofon dei fleste bøkene han er kjend for, mellom anna Anabasis, Hellensk historie og Kyros' oppseding.
Ein gong etter forsoninga mellom Sparta og Aten i 370 f.Kr vart landlysinga til Xenofon oppheva, slik at han kunne flytte tilbake til Aten. Mykje tyder på at han vart buande i Korinth heilt til han døydde ein gong rundt 355 f.Kr.
Selektiv absorpsjon
Selektiv absorpsjon er ein effekt der elektromagnetisk stråling blir absorbert sterkare av visse delar av spekteret enn resten av spekteret. Når ljos blir reflektert av eller går gjennom stoff med selektiv absorpsjon, vil den spektrale samansetnaden (fargen) av ljoset endre seg, og stoffet får farge.
Verdscupen i alpine greiner 1977/Kvinner
Verdscupen i alpine greiner for kvinner i 1977-sesongen tok til 9. desember 1976 i Val-d’Isère i Frankrike og vart avslutta 24. mars 1977 i Sierra Nevada i Spania. Turneringa omfatta 24 renn og 27 tevlingar. Tevlingane fordelte seg på 8 slalåmrenn, 8 storslalåmrenn, 8 utforrenn og 3 kombinasjonstevlingar, dei siste baserte på allereie avvikla enkeltrenn.
Lise-Marie Morerod frå Sveits var gjennom sesongen den klare einaren i verdscupen. Ho vann med stor margin til Annemarie Moser-Pröll frå Austerrike på andreplass, medan Monika Kaserer, også Austerrike, kom på tredjeplass.
Eldbor
Eldbor er ein primitiv reiskap ein kan bruka til å skapa eld ved hjelp av friksjon gjennom å rotera ein trepinne raskt i eit hol på eit trestykke som står stille.
Slike bor kan ha mange ulike utformingar, som handbor, bogebor eller pumpebor. Pinnen er vanlegvis 1–2 cm tjukk og har ein butt ende. Både pinnen og trestykket ein roterer han mot bør vera at tørt, mellom-mjukt tre utan kvae, som som gran, seder, balsam, yucca, osp, svartlind, hestekastanje, selje eller amerikalerk.
Prinsippet med metoden er å skapa varme gjennom friksjonen gjennom enden av trepinnen og trestykket med hol i. Etter ei stund omforma varmen treet i kontaktsona til kol, som blir omdanna til pulver av friksjonen. Ved å halda fram friksjonen vil kole til slutt danna ei lita gnist som kan bli bruka til å laga eld i ei knusksamling - eit laus samling av brennbart materiale.
Linn Skåber
Linn Skåber er ein norsk skodespelar, komikar, tekstforfattar og forfattar som har vore aktiv sidan midten av 1990-talet. Ho har i hovudsak befatta seg med humoristiske roller, både på TV og på scena.
Skåber debuterte ved Oslo Nye Teater i 1997 med tittelrolla i Mirandolina, og arbeidde ved teateret til ho vart frilans i 2001. Ho var ein del av Lompelandslaget i perioden 1993–2001. Ho har òg skrive tekster for andre skodespelarar, og var i 2001 redaktør av antologien Erotiske dikt. I 2006 vann ho Komiprisen for beste kvinnelege artist for sin innsats i Utlendingen på Centralteatret, og vart året etter tildelt Gullruta for TV-serien Hjerte til hjerte. Ho har i løpet av karrieren medverka i ei rekkje revyar, kabaretar, spelefilmar og TV-produksjonar. I perioden 2007–2013 var Skåber òg fast paneldeltakar i Nytt på nytt på NRK1.
Teaterscena
Skåber hadde sin «halvprofesjonelle» scenedebut sommaren 1996 (medan ho var student ved Statens teaterhøgskulen) i barneførestillinga Robin Hood, som gjekk på Sommarteateret i Frognerparken. Året etter hadde ho sin profesjonelle debut i rolla som Oda Krohg i Kristiania-bohemen, skrive av Ole Paus og Ketil Bjørnstad. Ho gjentok rolla på Scene West Victoria hausten 2001. Ho hadde sin debut ved Oslo Nye Teater hausten 1997 som tittelrolleinnehaverske i Hans Henriksens oppsetning av Mirandolina (på teateret si biscene, Centralteatret). Ho var same haust delaktig i ei rekkje ulike ungdomsførestollingar ved teateret som gjekk under samlenemninga En Central natt, under instruksjon av Petter Næss. Den underhaldningsvarierte «masseoppsetninga» bestod av kabaretar, stand up, såpeopera og eit vekemagasin med ein ironisk harselas over siste vekes «kvasiaktualiteter».
Ho har ved same teater vidare medverka i stykke som Paul Portner sin kjende kriminalkomedie En glad saks (Shear Madness) (1998), ei oppsetning av Runar Borge basert på Lars Saabye Christensen-romanen Beatles (1999), ei oppsetting av Richard O'Brien sin kjende musikal The Rocky Horror Show (2000) og Per Olav Sørensen si oppsetting av Arne Berggrens 40, som hadde urpremiere ved teateret i 2001.
I 2001 vart ho frilans, men har i ettertid gjesta teateret i samband med Torfinn Nag si oppsetjing av Larry Shues Utlendingen (The Foreigner) (2005), og Lasse Dehle si oppsetjing av Margareta Garpe si Hvite dager (2006). For det førstnemnde stykket vart ho i 2006 tildelt Komiprisen. Skåber hadde ei meir alvorleg rolle som terapeuten Mette i Margareta Garpes Hvite dager (Limbo). Stykket handla om seks kvinner frå ulike samfunnsklasser med eit felles åk: Avhengnad av alkohol eller piller – eller begge deler.
Lompelandslaget og andre revyar og show
Skåber har òg vore aktiv utfor dei etablerte scenene og var i perioden 1993–2001 ei av drivkreftene i Lompelandslaget. I tillegg turnerte ho midt på 1990-talet med Kristopher Schau i Reidar Roses orkester. Ho fortel frå denne perioden at: «Vi hadde ingen pengar, spelte på gata, og fekk sova over hos framande». I 1992 var ho òg aktiv i Det Åpne Teater.
Skåber debuterte på Lompelandslaget hausten 1993 i oppsetninga Em tønne med dritt. Hausten 1999 var ho sentral i Lompelandslaget sin revy The End, der tittelen harselerte med ein av Nostradamus sine spådomar som gjekk ut på at verda skulle gå under 9. september 1999. Ein av dei mest omtalte sketsjane til oppsetjinga var kanskje «Bompengeringen Barnehage», som låg i bomstasjonen, slik at foreldra kunne sleppa av borna på veg til jobb og plukka dei opp på veg heim igjen. Skåber spelte her sliten barnehagetante. Stykket gjekk på Scene West Victoria i Oslo. Sensommeren 2001 var ho sentral i revyen Lompelandslaget legger lista litt lavere. Hovudbodskapen denne gongen var: «å hylle alle som klarer seg sånn passe og setter seg ned og slapper av med det».
Dhivehi
Dhivehi eller maldivisk er eit indoarisk språk som blir tala av rundt 300 000 menneske på Maldivane, der det også er offisielt språk. Språket blir også tala på den indiske øya Maliku, der det er kjent som mahl.
Fylkesveg 209 (fleirtyding)
Fylkesveg 209 finst i fleire fylke i Noreg:
Linn Skåber
Lompelandslaget og andre revyar og show
Revyen vart året etter tildelt Komiprisen i kategorien beste førestilling. Skåber var hausten 2001 sentral i revynummeret «Bush og bin Laden-potpurri» og var òg ein av tekstforfattarane.
Dhivehi
Dhivehi er det sørlegaste indoeuropeiske språket. Saman med singalesisk dannar det undergruppa singelesisk-maldiviske språk. På grunn av den store spreiinga av dei maldiviske øyane har det utviklar seg regionale forskjellar i uttale og ordforråd. Desse er størst i nord og sør; folk frå Malé har til dømes store vanskar med å forstå dialekten ein bruker på Addu.
Linn Skåber
Lompelandslaget og andre revyar og show
I 2000 og 2001 spelte ho sommarkabaret saman med Sossen Krohg og Heidi Gjermundsen. Kabareten hadde tittelen Jenter som kommer; han vart vist i Oslo sommaren 2000 og i Stavern sommaren 2001.
Dhivehi
Dhivehi uttrykker eit rangsystem med tre klassar eller nivå. Det øvste nivået, reethi bas eller aadhe-vadainevvun, blir brukt for å tiltala medlemmer av øvste klasse («blått blod»), og blir i dag mest brukt på radio og fjernsyn. Neste nivå blir brukt for å visa respekt for eldre, offisielle tjenestemenn og framande, og er kjend som labba-dhuruvun. Det tredje nivået blir brukt i uformell daglegtale.
Linn Skåber
Lompelandslaget og andre revyar og show
Hausten 2003 hadde ho ei sentral rolle i Tom Sterris revy På nett med byen. Tilstellinga gjekk på Edderkoppen teater, og Skåber var ein av medforfatterne. Dagbladets Annette Mürer gav tilstellinga terningkast 5.
Dhivehi
Skrift
Dhivehi blir skrive med thaana, eit alfabet som berre blir brukt for dhivehi, og bli skrive frå høgre til venstre. Tidlegare var eit alfabet kalla dhives akuru, av sørindisk type og med motsett skriveretning, i bruk. Dhives akuru var utbreidd på øyane fram til 1700-talet, då islam kom til Maldivane. Det blei brukt fram til 1900-talet til korrespondanse med og på isolerte stader.
Linn Skåber
Lompelandslaget og andre revyar og show
Ho var i 2004 aktuell i sommarshowet Vi tar bølgnen, i Bjarte Hjelmelands regi. Tilstellinga fekk lunka mottaking av teatermeldaren til Aftenposten, Mona Levin, men ho gav Skåber gode skussmål og skreiv blant anna «Skåber får maksimalt ut av enhver tekst, også de som mangler poeng, og dem er det flere av. I en god tekst, som hennes egen lille 'Blomstervise', en tilsynelatende tradisjonell revyvise som får ny vri, skaper hun på korteste tid væromslag fra stille fjære til brusende flo». I 2007 hadde ho ei av hovudrollene i sommarrevyen Tres Amigas, saman med Ina Breivik og Lene Kongsvik Johansen. Aftanposten skreiv: ««Få kan spille så utsøkt dum bimbo som Skåber, og hun kommer fryktelig tilbake med sitt gnistrende temperament, sine lynkjappe lyskespark og overdådige øyeblikkskarakteristikker».
Film
Skåber filmdebuterte 1998 i den norske thrilleren 1732 Høtten der ho hadde ei birolle. Ho har etter det hatt biroller i filmar som blant anna Fire høytider (2000), Get Ready to Be Boyzvoiced (2000), Tommys Inferno (2005) og Vinterkyss (2005). I 2006 hadde ho ei birolle som rektor i Hans Petter Moland si filmatisering av Gymnaslærer Pedersen, basert på ein kjend roman av Dag Solstad. Ho var hausten 2008 aktuell i Ulrik Imtiaz Rolfsen sin film Den siste revejakta, basert på romanen ved same namn av Ingvar Ambjørnsen. I 2011 hadde ho ei sentral rolle i filmen Kong Curling, og i 2015 hadde ho hovudrolla i komedien Wendyeffekten av Ole Endresen.
TV
Ho TV-debuterte i 1999 som sexfiksert, kvinneleg politi i den absurde humorserien Lyckliga gatan på TV 2, ei rolle som gjorde henne meir kjend for eit større publikum. Året etter spelte ho rolla som Konrad Sejer si dotter i krimserien Sejer – Se deg ikke tilbake – og returnerte i same rolle i Sejer – Djevelen holder lyset (2002). Ho hadde i perioden 2000–2001 ei av hovudrollene i situasjonskomedien Ca. lykkelig, og i 2000 rolla som rusavhengige Kristin i antologifilmen og miniserien Fire høytider. Ho har elles medverka i TV-produksjonar som blant anna: Nissene på låven, Sushi (2001), Brørne Dal og mysteriet om Karl XIIs gamasjer (2005) og Trond-Viggo og Samfundet (2003 og 2005). Skåber var i 2005 sentral i TV 2 si markering av Noreg sitt 100-årsjubileum. Jubileumshowet vart framført på Drammens Teater og sendt i TV 2 i februar.
Tårnfalk
Tårnfalk er ein fugleart i falkefamilien. Tårnfalken er av dei meir talrike rovfuglane både i Noreg og i Europa.
Linn Skåber
TV
Vinteren 2007 var ho midtpunktet i den halvdokumentariske satireserien Hjerte til hjerte. Serien, som var regissert av Marit Åslein, gav Skåber Gullruta same året og fekk brei omtale i media. Ho fekk blanda mottaking av kritikarane, og Per Haddal i Aftenposten gav serien terningkast 2 og skreiv: «Det blir ikke morsomt eller tankevekkende i det hele tatt». Wenche Malvina Wisløff gav likevel programmet gode omtaler og skreiv i Dagbladet: «Timingen og den dramatiske kurven er perfekt, her kommer de komisk / flaue poengene tett som perler på snor. Og det er morsomt, veldig morsomt».
Iben Akerlie
Iben Marie Akerlie er ein norsk skodespelar og barnebokforfattar frå Oslo som har medverka i fleire filmar. Ho debuterte som forfattar hausten 2016 med barneboka Lars er LOL. I 2016 fekk ho ARKs barnebokpris for denne boka.
Diechterhorn
På austsida ligg den øvre delen av Triftbreen, og fjelltoppen Dammastock ligg fem kilometer lenger aust. I vest ligg Gelmersee på 1 849 moh.
Tårnfalk
Utsjånad
Tårnfalken er ein middelsstor falk med ein lang stjert og lange vengar som er smale ved kroppen. Forma på fuglen minner om sporvehauken. Tårnfalkane av den europeiske underarten har gjennomsnittlege lengder på 34,5 cm for hannen og 36 cm for hoa. Tala for vengespennet er 75 cm for hannen og 76 cm for hoa. Vekta på hannane er kring 200 gram, og hoene veg kring 220 gram.
På ryggen og dei øvre vengedekkfjørene er tårnfalkane lyst raudbrune med svarte flekkar og svarte dekkfjør. På undersida er fuglane spraglete og lyse, under buken er dei lyst beige og under vengane meir grå. Nebben er bøygd på falkevis, gul ved rota og mørk elles. Fuglen har ein noko mørk falkemustasje, auga er svarte og ramma inn med gult, føtene er gule med svarte klør. Stjerten har eit mørkt band i bakkanten, med eit smalt kvitt band heilt på enden. Den vaksne hannen har grått hovud og ein grå overgump og stjert. Hoa har rustbrunt hovud, grå spraglete overgump og ein stjert med strekar på langs, i fargane svart og rustbrunt. Undersida av stjerten har også svarte strekar på langs. Ungfuglane liknar hoene, men er meir gulraude på oversida og har breiare og meir diffuse strekar på brystet og litt meir lyst på vengedekkfjørene.
Diechterhorn
Gelmer-hytta, ved 2 412 moh oppfor Gelmersee, er den næraste hytta og vert ofte nytta som base for fjellklatrarar.
Tårnfalk
Læte
Det vanlegaste lætet er ei kjapp ramse: ki-ki-ki-ki. Dette vert brukt som varsellæte. Ungfuglane og hoa tiggar med eit oppatteke og drillande kirrl, kirrl.
Førekomst i Noreg
Tårnfalken hekkar over det meste av landet, med hovudtyngda i Sør-Noreg. Arten varierer mykje med smågnagarane. Dei sikraste førekomstane er knytt til kysten og bjørkebeltet til fjells.
Iben Akerlie
Akerlie har spelt i kortfilmen Bulle berre bur her som er laga av Sirin Eide. I 2001 spelte ho i filmen Glasskår, basert på Harald Rosenløw Eeg sin roman med same tittel, der ho hadde ei lita rolle som jenta Wendy. Ho spelte tittelrolla i spelefilmen Victoria, ei filmatisering av Knut Hamsun sin roman. I 2017 var ho med i filmen Rett vest og i 2019 De dødes tjern.